**Ministru kabineta rīkojuma projekta “Par grozījumu Ministru kabineta 2021.gada 11.janvāra rīkojumā Nr.16 “Par finanšu līdzekļu piešķiršanu no valsts budžeta programmas**

**“Līdzekļi neparedzētiem gadījumiem””” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Saskaņā ar Ministru kabineta 2009. gada 15. decembra instrukcijas Nr.19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2020. gada 21. decembrī Saeimā pieņemtie grozījumi likumā “Par apdrošināšanu bezdarba gadījumam”.Covid-19 infekcijas izplatības seku pārvarēšanas likuma 24. un 25. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta (turpmāk – MK) 2021.gada 11.janvāra rīkojumu Nr.16 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojums Nr.16) bezdarbnieka palīdzības pabalsta izmaksai jau ir piešķirts finansējums nepārsniedzot 3 314 520 *euro*, lai atbilstoši likuma “Par apdrošināšanu bezdarba gadījumam” pārejas noteikumu 23. un 24. punktam nodrošinātu bezdarbnieka palīdzības pabalsta izmaksu 180 *euro* apmērā laikposmā no 2021. gada 1. janvāra līdz 2021. gada 30. jūnijam.Finansējums sākotnēji tika pieprasīts Finanšu ministrijai lūdzot piešķirt 50% no minētās summas. Tam pamatā bija bezdarbnieka palīdzības pabalsta izmaksas dinamika periodā no 2020.gada maija līdz oktobrim - pabalsta saņēmēju skaita vidējie rādītāji, t.i., 3069 personas vidēji mēnesī. Atbilstoši Finanšu ministrijas 2021.gada 14.janvāra rīkojuma Nr.18 “Par līdzekļu piešķiršanu” 1.1.5.apakšpunktam Labklājības ministrijai tika piešķirts finansējums bezdarbnieka palīdzības pabalsta izmaksai 1 657 260 *euro* apmērā. Atbilstoši faktiskajiem izpildes datiem uz 2021.gada 11.februāri, izdevumi bezdarbnieka palīdzības pabalsta izmaksai izlietoti jau 2 252 140 *euro* (67,9% no ar MK 2021.gada 11.janvāra rīkojuma Nr.16 piešķirtā finansējuma), t.i., 1 657 260 *euro* sedzot no Finanšu ministrijas piešķirtā finansējuma un, lai nodrošinātu pabalsta izmaksas nepārtrauktību, 594 880 *euro* no sociālās apdrošināšanas speciālā budžeta apakšprogrammas 04.02.00 “Nodarbinātības speciālais budžets” izdevumiem bezdarbnieka pabalstam. Ņemot vērā pabalsta izpildes rādītājus, atbilstoši Finanšu ministrijas š.g. 15.februāra rīkojumam Nr.87 tika piešķirta otra nepieciešamā finansējuma daļa 1 657 260 *euro* apmērā. Pēc apropriācijas palielināšanas februārī veiktie izdevumi no sociālās apdrošināšanas speciālā budžeta apakšprogrammas 04.02.00 “Nodarbinātības speciālais budžets” bezdarbnieka palīdzības pabalsta segšanai tiks atgriezti šajā speciālā budžeta apakšprogrammā.Izdevumu pieaugumu ir ietekmējis pabalsta saņēmēju skaita būtiskais pieaugums sākot no 2020.gada beigām. 2020.gada novembrī pabalsts tika izmaksāts 5,6 tūkst. personām, decembrī 5,9 tūkst. personām, savukārt 2021.gada janvārī pabalsta saņēmēju skaits pieauga līdz 7,2 tūkst. personām. Bezdarbnieka palīdzības pabalsta saņēmēju skaita pieaugums varētu būt skaidrojams ar to, ka Covid-19 izplatība nav mazinājusies, un ir pagarināti iepriekš noteiktie ierobežojumi, kas liedz personām pēc bezdarbnieka pabalsta izmaksas beigām savlaicīgi atrast darbu, kā arī beidzas bezdarbnieka pabalsta astoņu mēnešu izmaksa personām, kurām pabalsts piešķirts 2020.gada pavasarī, kad strauji sāka pieaugt bezdarbnieka pabalsta saņēmēju skaits. cid:image003.png@01D70141.1A15FE70Ņemot vērā minēto, šobrīd nav pamats prognozēt pabalsta saņēmēju skaita samazināšanos turpmākajos mēnešos, tāpēc, ievērojot bezdarbnieka palīdzības pabalsta saņēmēju skaita dinamiku 2020.gada beigās un uz 2021.gada 11.februāri, 2021.gadā plānotais pabalsta saņēmēju skaits tiek prognozēts 8 494 personas vidēji mēnesī, t.i. par 5 425 personām vairāk nekā tika plānots saskaņā ar MK 2021.gada 11.janvāra rīkojumu Nr.16. Līdz ar to, lai nodrošinātu bezdarbnieka palīdzības pabalsta izmaksu 2021.gadā, ir izstrādāts projekts par papildus līdzekļu piešķiršanu Labklājības ministrijai bezdarbnieka palīdzības pabalsta izmaksas nodrošināšanai.Projekts paredz Finanšu ministrijai no 74. resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” veikt līdzekļu pārdali uz Labklājības ministrijas pamatbudžeta programmu 99.00.00 “Līdzekļu neparedzētiem gadījumiem izlietojums” 10 702 440 *euro* apmērā, t.i., par 7 387 920 *euro* vairāk nekā apstiprināts ar MK 2021.gada 11.janvāra rīkojumu Nr.16. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk – VSAA) . |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām bezdarbnieka pabalsta izmaksas periods beidzas 2020. gada 12. martā vai vēlāk un kuras sakarā ar Covid-19 izsludinātās ārkārtējās situācijas radītajām sekām nav atradušas darbu un neveic saimniecisko darbību (turpina būt bezdarbnieka statusā). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 314 520 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 314 520 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 314 520 | 7 387 920 | 0 | 0 | 0 | 0 | 0 |
| 2.1. valsts pamatbudžets | 3 314 520 | 7 387 920 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -7 387 920 | 0 | 0 | 0 | 0 | 0 |
| 3.1. valsts pamatbudžets | 0 | -7 387 920 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 7 387 920 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*saskaņā ar FM 14.01.21. rīkojumu Nr.18 un FM 15.02.21. rīkojumu Nr.87.Ņemot vērā bezdarbnieka palīdzības pabalsta saņēmēju skaita straujo pieauguma dinamiku 2020.gada pēdējos mēnešos un 2021.gada sākumā, Labklājības ministrija šobrīd prognozē, ka 2021.gadā bezdarbnieka palīdzības pabalsta saņēmēju skaits vidēji mēnesī varētu sasniegt   8 494 personas vidēji mēnesī, t.i., par 5 425 personām vairāk nekā iepriekš tika plānots. Pabalsta apmērs ir 180 *euro* mēnesī. Izmaksas periods ir 7 mēneši, t.i., janvāris – jūlijs *(pabalsts tiek izmaksāts par iepriekšējo mēnesi, piemēram, 2021.g. janvārī par 2020.g.decembri, jūlijā par jūniju).*Kopējais nepieciešamais finansējums bezdarbnieka palīdzības pabalsta izmaksai 2021.gadā šobrīd tiek prognozēts 8 494 personas vidēji mēnesī x 180 *euro* x 7 mēn. = 10 702 440 *euro*.Ņemot vērā ar MK 11.01.2021. rīkojumu Nr.16 bezdarbnieka palīdzības pabalsta izmaksai jau ir piešķirts finansējums nepārsniedzot 3 314 520 *euro*, papildus nepieciešamais finansējums bezdarbnieka palīdzības pabalstu izmaksas nodrošināšanai 2021.gadā ir **7 387 920 *euro***apmērā (10 702 440 *euro* **-** 3 314 520 *euro*)*.*Bezdarbnieka palīdzības pabalsta izmaksas plānots finansēt no valsts pamatbudžeta.Ņemot vērā, ka nav iespējams precīzi prognozēt faktiskos izdevumus bezdarbnieka palīdzības pabalsta izmaksai, Labklājības ministrija finansējumu pieprasīs pa daļām, pēc grozījumu MK rīkojuma apstiprināšanas, par turpmāko 2 mēnešu periodu t.i., 3 057 840 *euro* (2 mēn x 180 *euro* x 8 494 personas). Savukārt, atlikušo finansējumu Labklājības ministrija pieprasīs atbilstoši nepieciešamībai.Labklājības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem". Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas neizteiks iebildumus, veiks apropriācijas izmaiņas.Ja piešķirtais finansējums netiks izlietots minētajam mērķim, Labklājības ministrija iesniegs priekšlikumu apropriācijas samazinājumam Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums”, attiecīgi vienlaikus tiks palielināta apropriācija 74. resora „Gadskārtējā valsts budžeta izpildes procesā pārdalāmais finansējums” programmai 02.00.00 „Līdzekļi neparedzētiem gadījumiem”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumi tiks veikti LM pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus 2021.gadā pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Minētā pabalsta izmaksu nodrošinās VSAA. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministre R. Petraviča

Vīza: Valsts sekretārs Ingus Alliks

Inese Upīte 60008557

Inese.Upite@lm.gov.lv

Kristīne Zirnīte, 67021520

Kristine.Zirnite@lm.gov.lv